બંગાળની ખાડીમાં લો પ્રેસરની સિસ્ટમ ડેલવપ થઈ છે. આનેલીધે દક્ષિણ ગુજરાતમાં વરસાદ ચાલુ રહ્યો છે. સુરત જિલ્લામાં છેલ્લા 24 કલાકમાં બારડોલી 94 મીમી, ચોર્યાસી 82 મીમી, મહુવા 97 મીમી, માંડવી 43, માંગરોળ 26 મીમી, ઓલપાડ 28 મીમી, પલસાણા 73 મીમી, સુરત સિટી 57 મીમી, ઉમરપાડા 70 મીમી વરસાદ નોંધાયો છે. મહુવા તાલુકામાં ભારે વરસાદના પગલે ઓલણ નદી ફરી એકવાર બે કાંઠે વહેતી થઈ હતી. મહુવારિયા અને માછીસાદડા ગામને જોડતો કોઝવે પાણીમાં ગરક થઈ ગયા હતાં.